Súťažné podklady

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)  
 („**Verejná** **súťaž**“ alebo „**Verejné obstarávanie**“)

/služby/

evidenčné číslo Verejnej súťaže:

ZVOLEN/NLZ – 01/2021

predmet zákazky

Obstaranie dopravcu na zabezpečenie služieb v pravidelnej autobusovej doprave (MHD) pre mesto Zvolen

|  |  |
| --- | --- |
| Osoba zodpovedná za vypracovanie súťažných podkladov: | JUDr. Tomáš Uríček |
| Súťažné podklady schválil: | Ing. Lenka Balkovičová  primátorka |

Vo Zvolene, dňa 21.07.2021

Obsah súťažných podkladov

[ČASŤ A Pokyny pre uchádzačov 4](#_Toc77326659)

[ODDIEL I Všeobecné informácie 4](#_Toc77326660)

[1 Identifikácia verejného obstarávateľa 4](#_Toc77326661)

[2 Predmet zákazky 4](#_Toc77326662)

[3 Komplexnosť dodávky a jej nedeliteľnosť 4](#_Toc77326663)

[4 Zdroj finančných prostriedkov 5](#_Toc77326664)

[5 Zmluva 5](#_Toc77326665)

[6 Miesto a termín realizácie predmetu zákazky 5](#_Toc77326666)

[7 Oprávnení uchádzači 5](#_Toc77326667)

[8 Predloženie a obsah ponúk 5](#_Toc77326668)

[9 Variantné riešenie 8](#_Toc77326669)

[10 Platnosť ponúk 8](#_Toc77326670)

[11 Náklady na ponuky 8](#_Toc77326671)

[ODDIEL II Dorozumievanie medzi Verejným obstarávateľom a uchádzačmi alebo záujemcami 8](#_Toc77326672)

[12 Dorozumievanie medzi Verejným obstarávateľom a uchádzačmi alebo záujemcami 8](#_Toc77326673)

[13 Vysvetľovanie a doplnenie súťažných podkladov 9](#_Toc77326674)

[14 Obhliadka miesta realizácie predmetu zákazky 9](#_Toc77326675)

[ODDIEL III Príprava ponuky 9](#_Toc77326676)

[15 Jazyk ponúk 9](#_Toc77326677)

[16 Zábezpeka 9](#_Toc77326678)

[17 Mena a ceny uvádzané v ponukách 11](#_Toc77326679)

[18 Vyhotovenie ponúk 11](#_Toc77326680)

[19 Konflikt záujmov 11](#_Toc77326681)

[ODDIEL IV Predkladanie ponúk 12](#_Toc77326682)

[20 Spôsob predloženia ponuky 12](#_Toc77326683)

[21 Miesto a lehota na predkladanie ponúk 13](#_Toc77326684)

[22 STIAHNUTIE/VYMAZANIE PÔVODNEJ PONUKY A PREDLOŽENIE NOVEJ PONUKY 13](#_Toc77326685)

[ODDIEL V Otváranie a vyhodnotenie ponúk 13](#_Toc77326686)

[23 Otváranie ponúk 13](#_Toc77326687)

[24 Vyhodnotenie splnenia podmienok účasti, vysvetľovanie a vyhodnocovanie ponúk 13](#_Toc77326688)

[25 Dôvernosť procesu Verejného obstarávania 14](#_Toc77326689)

[ODDIEL VI Prijatie ponuky a uzavretie zmluvy 14](#_Toc77326690)

[26 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 14](#_Toc77326691)

[27 Uzavretie zmluvy 14](#_Toc77326692)

[ČASŤ B Opis predmetu zákazky 16](#_Toc77326693)

[1 Predmet zákazky 16](#_Toc77326694)

[ČASŤ C Spôsob určenia ceny 17](#_Toc77326695)

[1 Stanovenie ceny za predmet zákazky 17](#_Toc77326696)

[2 Predloženie ceny za predmet zákazky 17](#_Toc77326697)

[ČASŤ D Obchodné podmienky 18](#_Toc77326698)

[1 Podmienky uzatvorenia zmluvy 18](#_Toc77326699)

[ČASŤ E Kritériá hodnotenia ponúk 19](#_Toc77326700)

[1 Kritérium na hodnotenie ponúk 19](#_Toc77326701)

[ČASŤ F Podmienky účasti 20](#_Toc77326702)

[1 Osobné postavenie 20](#_Toc77326703)

[2 Ekonomické a finančné postavenie 20](#_Toc77326704)

[3 Technická alebo odborná spôsobilosť 20](#_Toc77326705)

[4 Jednotný európsky dokument 21](#_Toc77326706)

[ČASŤ G Podmienky elektronickej aukcie 23](#_Toc77326707)

[1 Všeobecné informácie 23](#_Toc77326708)

[2 Priebeh aukcie 23](#_Toc77326709)

[3 Ďalšie upozornenia pre účasť v aukcii 24](#_Toc77326710)

[SUMARIZÁCIA PRÍLOH SÚŤAŽNÝCH PODKLADOV 26](#_Toc77326712)

# 

# Pokyny pre uchádzačov

## Všeobecné informácie

### Identifikácia verejného obstarávateľa

Názov: Mesto Zvolen

Sídlo: Námestie slobody 22, 960 01 Zvolen

Štatutárny orgán/štatutár: Ing. Lenka Balkovičová, primátorka

IČO: 00 320 439

DIČ: 2021339430

(ďalej aj ako „**Verejný obstarávateľ**“)

ďalšie informácie o podmienkach verejného obstarávania môžete získať u spoločnosti:

Obchodné meno: Tatra Tender s.r.o.

Sídlo: Krčméryho 16, 811 04 Bratislava, Slovenská republika

Štatutárny zástupca: Mgr. Vladimír Oros, konateľ

IČO: 44 119 313

zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

### Predmet zákazky

#### Predmetom zákazky je zabezpečenie a rozvoj efektívnej bezpečnej a kvalitnej pravidelnej verejnej mestskej autobusovej dopravy a dopravnej obslužnosti v záujmovom území Mesta Zvolen. Podrobný opis predmetu zákazky a ďalšie informácie o podmienkach plnenia sú uvedené v Časti B (Opis predmetu zákazky) a najmä v časti D (Obchodné podmienky) týchto súťažných podkladov.

#### Hlavný kód CPV:

60112000-6 Služby verejnej cestnej dopravy

### Komplexnosť dodávky a jej nedeliteľnosť

#### Uchádzač predloží ponuku na celý predmet zákazky.

#### Odôvodnenie nerozdelenia zákazky podľa ustanovenia § 28 ods. 2 ZVO:

#### Predmet zákazky nie je rozdelený na časti z dôvodu nutnosti zabezpečiť poskytovanie služieb mestskej autobusovej dopravy vo verejnom záujme v celom záujmovom území Mesta Zvolen jedným poskytovateľom. Rozdelenie predmetu zákazky na časti by nebolo účelné z technických, procesných ani finančných dôvodov, ako aj z dôvodu efektívneho riadenia zmluvného vzťahu s budúcim poskytovateľom služieb. Predmet zákazky by mal byť poskytovaný jedným poskytovateľom, ktorý bude zodpovedný za poskytovanie služieb kvalitnej mestskej autobusovej dopravy na celom území Mesta Zvolen. V prípade rozdelenia predmetu zákazky na časti by bola potrebná detailná koordinácia medzi rôznymi poskytovateľmi služieb, pričom v prípade, že by táto koordinácia neprebiehala správne a dostatočne, tak by mohol byť ohrozený účel predmetu zákazky a to poskytovanie služieb mestskej autobusovej dopravy. Navyše by bolo nutné zabezpečiť vzájomnú koordináciu oboch (či viacerých) dopravcov. Nakoniec zadanie jedinej zmluvy na zabezpečenie dopravnej obslužnosti vymedzeného územia vyplýva aj zo samotného Nariadenia Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70.

### Zdroj finančných prostriedkov

#### Predmet zákazky bude financovaný z vlastných zdrojov verejného obstarávateľa.

### Zmluva

#### S úspešným uchádzačom bude uzatvorená zmluva o službách vo verejnom záujme v mestskej autobusovej doprave mesta Zvolen.

#### Návrh zmluvy spolu s prílohami zmluvy tvorí Prílohu č. D.1 týchto súťažných podkladov.

### Miesto a termín realizácie predmetu zákazky

#### Miestom realizácie predmetu zákazky: Mesto Zvolen.

#### Doba poskytovania služieb je 10 rokov odo dňa začatia prevádzky.

### Oprávnení uchádzači

#### Ponuku môžu predkladať fyzické osoby, právnické osoby alebo skupina fyzických a/alebo právnických osôb, vystupujúcich voči Verejnému obstarávateľovi spoločne (ďalej aj ako „**Skupina dodávateľov**“).

#### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke doklad podpísaný všetkými členmi Skupiny dodávateľov o určení vedúceho člena oprávneného konať v mene ostatných členov Skupiny dodávateľov pre účely tejto Verejnej súťaže. Za týmto účelom uchádzač môže využiť vzor splnomocnenia pre vedúceho člena Skupiny dodávateľov podľa Prílohy č. A.5 týchto súťažných podkladov.

#### V prípade, ak je uchádzačom Skupina dodávateľov, takýto uchádzač je povinný tiež predložiť zmluvu podľa bodu 7.4 nižšie, alebo čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov.

#### V prípade, ak bude ponuka Skupiny dodávateľov vyhodnotená ako úspešná, všetci členovia Skupiny dodávateľov budú povinní najneskôr do podpisu zmluvy, ktorá bude výsledkom tohto Verejného obstarávania, uzatvoriť zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie. Zmluva o združení musí byť písomná, a musí obsahovať minimálne:

###### splnomocnenie jedného člena zo Skupiny dodávateľov, ktorý bude mať postavenie hlavného člena Skupiny dodávateľov, udelenú ostatnými členmi Skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov Skupiny dodávateľov v súvislosti s plnením zmluvy, ktorá bude výsledkom Verejného obstarávania. Toto splnomocnenie musí byť neoddeliteľnou súčasťou zmluvy o združení;

###### opis vzájomných práv a povinností členov Skupiny dodávateľov s uvedením činností, ktorými sa jednotliví členovia Skupiny dodávateľov budú podieľať na plnení predmetu zákazky;

###### ustanovenie o tom, že všetci členovia Skupiny dodávateľov zodpovedajú za záväzky združenia voči Verejnému obstarávateľovi spoločne a nerozdielne.

### Predloženie a obsah ponúk

#### Ak nie je v bode 8.5 tejto časti súťažných podkladov uvedené inak, ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese https://josephine.proebiz.com (ďalej len „systém JOSEPHINE“). Uchádzač môže predložiť iba jednu ponuku. Uchádzač predkladá ponuku spôsobom uvedeným v bode 20 tejto časti súťažných podkladov a v lehote uvedenej v bode 21 tejto časti súťažných podkladov.

#### Súčasťou ponuky musia byť nasledujúce doklady / dokumenty:

###### Úvodný list ponuky s uvedením nasledovných údajov:

identifikácia uchádzača - obchodné meno / názov a sídlo uchádzača (uchádzačov v prípade Skupiny dodávateľov);

identifikácia kontaktnej osoby pre elektronickú aukciu vrátane uvedenia telefónneho čísla a e-mailovej adresy;

identifikáciu Verejnej súťaže, do ktorej sa ponuka predkladá s uvedením názvu predmetu zákazky;

zoznam dokumentov predložených v ponuke;

identifikácia obchodného tajomstva, resp. dôverných informácií (ak sú) v súlade s bodom 25.2 týchto súťažných podkladov (identifikácia čísla strany, čísla odseku, bodu a textu obsahujúceho obchodné tajomstvo, príp. dôverné informácie).

###### Ako vzor úvodného listu uchádzač môže použiť vzor uvedený v Prílohe č. A.1 súťažných podkladov.

###### **Technická časť ponuky** pozostávajúca z nasledovných dokumentov:

Referenčné obehy spracované podľa referenčných cestovných poriadkov, ktoré tvoria prílohu č. 1 zmluvy - Referenčné obehy, ktoré spracuje uchádzač budú vyjadrovať záväznú kilometrickú dĺžku spojov pri zabezpečovaní záväzku verejnej služby podľa Referenčných cestovných poriadkov, a zároveň aj záväzný pomer technologických kilometrov vo vzťahu k Tarifným kilometrom;

Koncepcia zloženia vozidlového parku – Koncepcia zloženia vozidlového parku MHD Zvolen bude spracovaná na celú dobu platnosti zmluvy, vrátane dočasných vozidiel a záložných vozidiel tak, aby bolo možné preveriť jej súlad s požiadavkami podľa zmluvy a jej príloh. V rámci Koncepcie zloženia vozidlového parku, ktorú uchádzač predkladá v rámci ponuky, uchádzač uvedie nasledovné informácie: trieda vozidla, vek vozidla, pohon, údaj o tom, či sa jedná o dočasné vozidlo a údaj o tom, či sa jedná o záložné vozidlo.

###### Doklady a dokumenty, ktorými uchádzač preukazuje splnenie podmienok účasti v zmysle Časti F. Podmienky účasti týchto súťažných podkladov (Verejný obstarávateľ odporúča, aby uchádzač za účelom preukázania splnenia niektorých podmienok účasti technickej alebo odbornej spôsobilosti použil aj vzorové dokumenty Príloh č. F.1 a F.2 týchto súťažných podkladov – t. j. Zoznam poskytnutých služieb (referencií) a Zoznam odborníkov).

###### Doklad o zložení zábezpeky podľa bodu 16 tejto časti súťažných podkladov vo forme ustanovenej v bode 8.5 tejto časti súťažných podkladov.

###### Vyhlásenie o akceptácii podmienok Verejnej súťaže, ktorého vzor tvorí Prílohu č. A.2 týchto súťažných podkladov.

###### Čestné vyhlásenie uchádzača o neprítomnosti konfliktu záujmov vypracované podľa Prílohy č. A.3 týchto súťažných podkladov a v súlade s bodom 19 tejto časti súťažných podkladov.

###### Ak ponuku predkladá Skupina dodávateľov, zmluva podľa bodu 7.4 tejto časti súťažných podkladov, alebo čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov súčasne s plnomocenstvom vedúceho člena Skupiny dodávateľov s obsahovými náležitosťami podľa Prílohy č. A.5 týchto súťažných podkladov.

###### Návrh na plnenie kritérií predložený formou vyplnených tabuliek podľa vzoru v Prílohe č. E.1 (Návrh na plnenie kritérií) a E.2 ( Cenová ponuka) týchto súťažných podkladov.

#### Každý dokument z vyššie uvedených častí ponuky (pokiaľ z bodov 8.4 alebo 8.5 tejto časti súťažných podkladov nevyplýva inak) musí byť:

###### podpísaný, pričom

v prípade dokumentu vydaného uchádzačom musí byť tento dokument **podpísaný uchádzačom**, jeho štatutárnym orgánom alebo iným písomne splnomocneným zástupcom uchádzača, ktorý je oprávnený konať v mene uchádzača v potrebnom rozsahu; a

v prípade dokumentu, ktorý uchádzač nevydáva a nejde o doklad uvedený v bode 8.2c) tejto časti súťažných podkladov, určený na preukázanie splnenia podmienok účasti osobného postavenia podľa § 32 ZVO alebo doklad o zložení zábezpeky podľa bodu 8.2d) tejto časti súťažných podkladov, musí byť dokument **podpísaný treťou osobou**, ktorá ho vydáva, resp. jej štatutárnym orgánom alebo iným ňou splnomocneným zástupcom.

###### **naskenovaný** (odporúčaný formát je „PDF“),

###### **vložený** do systému JOSEPHINE spôsobom uvedeným v bode 20 tejto časti súťažných podkladov.

#### Doklady a dokumenty uvedené v bode 8.2c) tejto časti súťažných podkladov, ktorými uchádzač preukazuje splnenie podmienok účasti osobného postavenia podľa ustanovenia § 32 ZVO, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, musia byť do systému JOSEPHINE vložené buď

###### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

###### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

#### V prípade poskytnutia zábezpeky formou bankovej záruky alebo poistenia záruky, uchádzač predloží doklad o zložení bankovej záruky alebo doklad o poistení záruky podľa bodu 8.2d) tejto časti súťažných podkladov v ponuke buď

###### vo forme elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany Verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

###### vo forme prostej kópie bankovej záruky, resp. poistenia záruky, pričom v takom prípade uchádzač okrem skenu vloženého do systému JOSEPHINE tiež zároveň samostatne doručí **originál záručnej listiny, resp. poistenia záruky** (notársky overená kópia nie je postačujúca) na adresu **Mesto Zvolen, Námestie slobody 22, 960 01 Zvolen** v súlade s bodom 21 tejto časti súťažných podkladov.

#### V prípade zloženia finančných prostriedkov na bankový účet Verejného obstarávateľa sa odporúča, aby uchádzač predložil výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

#### V prípade, ak sa vyskytnú pochybnosti o pravosti alebo pravdivosti dokumentov predložených v ponuke vo forme skenu podľa bodu 8.3, vyhradzuje si Verejný obstarávateľ právo požadovať od uchádzača ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 8.4, resp. vo forme listinného originálu alebo jeho notársky overenej kópie na adresu uvedenú v bode 8.5b) vyššie.

### Variantné riešenie

#### Neumožňuje sa predložiť variantné riešenie.

### Platnosť ponúk

#### Ponuky zostávajú platné počas lehoty viazanosti ponúk stanovenej do **31.12.2021.**

#### V prípade podania námietok proti postupu Verejného obstarávateľa alebo v prípade predĺženia procesu Verejného obstarávania z iných objektívnych dôvodov, sa uchádzačom oznámi predpokladané predĺženie lehoty viazanosti ponúk.

#### Lehota viazanosti ponúk nepresiahne 12 mesiacov od uplynutia lehoty na predkladanie ponúk.

### Náklady na ponuky

#### Všetky výdavky spojené s prípravou a predložením ponúk znášajú uchádzači bez finančného nároku voči Verejnému obstarávateľovi.

## Dorozumievanie medzi Verejným obstarávateľom a uchádzačmi alebo záujemcami

### Dorozumievanie medzi Verejným obstarávateľom a uchádzačmi alebo záujemcami

#### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi Verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku.

#### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a uchádzačmi, resp. záujemcami, počas celého procesu verejného obstarávania.

#### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

#### Návod na používanie systému je dostupný na webovom sídle portálu JOSEPHINE (http://files.nar.cz/docs/josephine/sk/Skrateny\_navod\_ucastnik.pdf).

#### Minimálne technické požiadavky na používanie systému sú dostupné na webovom sídle portálu JOSEPHINE (http://files.nar.cz/docs/josephine/sk/Technicke\_poziadavky\_sw\_JOSEPHINE.pdf).

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

###### Microsoft Internet Explorer verzia 11.0 a vyššia,

###### Mozilla Firefox verzia 13.0 a vyššia,

###### Google Chrome, alebo

###### Microsoft Edge.

#### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

#### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácii s verejným obstarávateľom.

#### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

#### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE, na ktorý bude odkazovať link uverejnený v profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len „**Profil**“).

#### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (t. j. systém JOSEPHINE).

### Vysvetľovanie a doplnenie súťažných podkladov

#### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

### Obhliadka miesta realizácie predmetu zákazky

#### S ohľadom na povahu predmetu zákazky Verejný obstarávateľ obhliadku miesta plnenia nerealizuje.

## Príprava ponuky

### Jazyk ponúk

#### Ponuky, doklady a dokumenty v nich predložené sa predkladajú v štátnom jazyku Slovenskej republiky.

#### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Zábezpeka

#### Verejný obstarávateľ vyžaduje na zabezpečenie ponuky zloženie zábezpeky vo výške **100.000,- EUR** (slovom **stotisíc** EUR).

#### Zábezpeku je možné zložiť:

##### Poskytnutím bankovej záruky za uchádzača

###### Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke do skončenia lehoty viazanosti ponúk (resp. predĺženej lehoty viazanosti), t. j. do **31.12.2021.** Z bankovej záruky vystavenej bankou musí ďalej vyplývať, že banka uspokojí veriteľa (Verejného obstarávateľa) za dlžníka (uchádzača) v prípade prepadnutia jeho zábezpeky v prospech Verejného obstarávateľa v tejto Verejnej súťaži**, pričom v texte dokladu vystaveného bankou musí byť Verejná súťaž nezameniteľne identifikovateľná napr. číslom oznámenia o vyhlásení tohto Verejného obstarávania (ďalej aj ako „Oznámenie“)**. Banka sa musí bezpodmienečne zaviazať zaplatiť na účet Verejného obstarávateľa pohľadávku krytú bankovou zárukou najviac do 7 (siedmich) pracovných dní po doručení výzvy Verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny Verejnému obstarávateľovi.

###### V prípade poskytnutia zábezpeky formou bankovej záruky, uchádzač predloží bankovú záruku vo forme a spôsobom uvedeným v ustanovení bodu 8.5 tejto časti súťažných podkladov.

##### Poskytnutím poistenia záruky za uchádzača

###### Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je Verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky do skončenia lehoty viazanosti ponúk (resp. predĺženej lehoty viazanosti), t. j. do **31.12.2021**. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Verejného obstarávateľa) za poisteného (uchádzača) v prípade prepadnutia jeho zábezpeky v prospech Verejného obstarávateľa v tejto Verejnej súťaži**, pričom v texte dokladu vystaveného poisťovňou musí byť Verejná súťaž nezameniteľne identifikovateľná napr. číslom Oznámenia, ktorým bola vyhlásená**. Poisťovňa sa musí bezpodmienečne zaviazať zaplatiť na účet Verejného obstarávateľa pohľadávku krytú poistením záruky najviac do 7 (siedmich) pracovných dní po doručení výzvy Verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.

###### V prípade poskytnutia zábezpeky formou poistenia záruky, uchádzač predloží doklad vystavený poisťovňou vo forme a spôsobom uvedeným v ustanovení bodu 8.5 tejto časti súťažných podkladov.

##### Zložením finančných prostriedkov na bankový účet Verejného obstarávateľa

###### V prípade zloženia finančných prostriedkov na bankový účet Verejného obstarávateľa musia byť zložené na účet:

Názov banky: Prima banka Slovensko a.s., pobočka Zvolen

IBAN kód: SK18 5600 0000 0012 2614 6015

SWIFTová adresa banky: KOMASK2X

Variabilný symbol: [*uchádzač doplní svoje IČO*]

Špecifický symbol: 20210720

Poznámka pre prijímateľa: Zábezpeka MHD

Finančné prostriedky musia byť pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

###### uplynutia lehoty viazanosti ponúk,

###### márneho uplynutia lehoty na doručenie námietky, ak ho Verejný obstarávateľ vylúčil z Verejného obstarávania alebo ak Verejný obstarávateľ zruší použitý postup zadávania zákazky, alebo

###### uzavretia zmluvy.

#### Zábezpeka prepadne v prospech Verejného obstarávateľa, ak uchádzač v lehote viazanosti ponúk:

###### odstúpi od svojej ponuky alebo

###### neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

### Mena a ceny uvádzané v ponukách

#### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý predmet zákazky a musí byť v súlade s pokynmi uvedenými v ostatných súťažných podkladoch, najmä v časti C. Spôsob určenia ceny. Uchádzač ku každej položke Návrhu na plnenie kritérií uvedie číslo v kladných číslach. Nula sa za kladné číslo nepovažuje.

#### Povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu a náklady za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien a nákladov zahrnie všetky náklady spojené s plnením predmetu zákazky.

#### Uchádzačom navrhovaná zmluvná cena bude vyjadrená v mene EUR.

#### Časti ponúk uvádzajúce cenu musia obsahovať cenu každej z položiek uvedených v Časti C. Spôsob určenia ceny a celkovú cenu predmetu zákazky, t. j. súčet všetkých položiek, ako aj ďalšie tam uvedené náležitosti.

#### Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

### Vyhotovenie ponúk

#### Ak nie je v bode 8.5 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

#### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

### Konflikt záujmov

#### Verejný obstarávateľ zabezpečí, aby v tomto Verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

#### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh Verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Verejným obstarávaním.

#### Verejný obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Verejný obstarávateľ v súlade s ustanovením § 40 ods. 6 písm. f) ZVO uchádzača z tohto Verejného obstarávania.

#### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy č. A.3 týchto súťažných podkladov.

#### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Verejného obstarávateľa.

## Predkladanie ponúk

### Spôsob predloženia ponuky

#### Ak nie je v bode 8.5 uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com/>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 8.5), Verejný obstarávateľ na ňu nebude prihliadať.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu.

#### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID).

#### Predkladanie ponúk je umožnené iba autentifikovaným záujemcom. Autentifikáciu je možné vykonať nasledovnými spôsobmi:

###### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8:00 – 16:00 hod.,

###### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.,

###### vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.,

###### počkaním na autentifikačný kód, ktorý bude poslaný na adresu sídla firmy do rúk štatutára záujemcu v listovej podobe formou doporučenej pošty. Lehota na tento úkon je obvykle 3-4 pracovné dni a je potrebné s touto lehotou počítať pri vkladaní ponuky.

#### Autentifikovaný záujemca si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Požiadavka verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov. Uchádzač pri vkladaní ponuky samostatne vyplní položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.

#### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral). Ponuka uchádzača predložená po uplynutí lehoty na predkladanie ponúk sa neotvorí.

#### Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Verejný obstarávateľ je oprávnený zverejniť celú ponuku uchádzača.

#### V prípade, ak uchádzač v ponuke predkladá informácie o osobách, ktoré majú povahu osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „**ZoOÚ**“), je zodpovedný za to, a predložením svojej ponuky potvrdzuje, že v rozsahu, v akom to predpisuje ZoOÚ si od všetkých dotknutých osôb, ktorých osobné údaje sú obsiahnuté v jeho ponuke, zabezpečil všetky potrebné súhlasy so spracovaním osobných údajov za účelom predloženia jeho ponuky a poučil všetky dotknuté osoby o spôsobe a rozsahu spracovania ich osobných údajov na účel predloženia ponuky uchádzača. Zároveň uchádzač predložením jeho ponuky potvrdzuje, že všetky dotknuté osoby mu udelili svoj súhlas na to, aby tieto osobné údaje boli poskytnuté a aby ich ďalej za deklarovaným účelom spracovával Verejný obstarávateľ.

### Miesto a lehota na predkladanie ponúk

#### Ak je v bode 8.5 tejto časti súťažných podkladov uvedené, že doklady, dokumenty, iné písomnosti je uchádzač povinný doručiť na adresu: **Mesto Zvolen, Námestie slobody 22, 960 01 Zvolen**, tieto musia byť vložené do samostatného uzatvoreného obalu.

#### Obal časti ponuky predkladanej podľa bodu 21.1 vyššie, musí obsahovať nasledovné údaje:

###### adresu: Mesto Zvolen, Námestie slobody 22, 960 01 Zvolen,

###### adresu uchádzača (názov alebo obchodné meno a adresu sídla alebo miesta podnikania),

###### označenie „Obstaranie dopravcu na zabezpečenie služieb v pravidelnej autobusovej doprave (MHD) pre mesto Zvolen - NEOTVÁRAŤ“.

#### Lehota na predkladanie ponúk uplynie: **21.09.2021** **o 23.59** hod. miestneho času.

#### Časť ponuky predkladaná podľa bodu 21.1 tejto časti súťažných podkladov doručená po uplynutí lehoty na predkladanie ponúk sa vráti uchádzačom neotvorená.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### STIAHNUTIE/VYMAZANIE PÔVODNEJ PONUKY A PREDLOŽENIE NOVEJ PONUKY

#### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodu 21.3 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky).

## Otváranie a vyhodnotenie ponúk

### Otváranie ponúk

#### Otváranie ponúk vykoná komisia sprístupnením jej obsahu v systéme JOSEPHINE.

#### Otváranie ponúk sa uskutoční **elektronicky**. Otváranie ponúk je plánované na **22.09.2021** **o 10:00.**

#### Otváranie ponúk komisiou bude v zmysle § 54 ods. 3 ZVO neverejné.

### Vyhodnotenie splnenia podmienok účasti, vysvetľovanie a vyhodnocovanie ponúk

#### Posúdenie splnenia podmienok účasti a vyhodnotenie ponúk komisiou je neverejné.

#### Splnenie podmienok účasti uchádzačov vo Verejnej súťaži sa bude posudzovať na základe dokladov a dokumentov predložených podľa požiadaviek uvedených v Časti F. Podmienky účasti a v súlade s ustanovením § 40 ZVO.

#### Ponuky uchádzačov sa budú vyhodnocovať v súlade s ustanovením § 53 ZVO.

#### Ceny uvedené v ponukách uchádzačov sa budú vyhodnocovať v mene euro (EUR). Hodnotené budú ceny bez DPH.

#### Na stanovenie konečného poradia ponúk bude použitá elektronická aukcia v súlade s ustanoveniami § 54 ZVO a podmienkami uvedenými v Časti G. Podmienky elektronickej aukcie týchto súťažných podkladov

### Dôvernosť procesu Verejného obstarávania

#### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Verejného obstarávateľa nesmú/nebudú počas prebiehajúceho procesu vyhlásenej Verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

#### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

###### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

###### z obsahu ponuky bude nepochybne jasné, ktoré informácie považuje uchádzač za dôverné.

#### V opačnom prípade Verejný obstarávateľ zverejní v Profile kompletnú ponuku, pričom Verejný obstarávateľ bude vždy zbavený a ochránený pred akoukoľvek potenciálnou ujmou, ktorá mu môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

#### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

## Prijatie ponuky a uzavretie zmluvy

### Vyhodnotenie splnenia podmienok účasti úspešného uchádzača a informácia o výsledku hodnotenia ponúk

#### Ak nedošlo k predloženiu dokladov preukazujúcich splnenie podmienok účasti skôr, Verejný obstarávateľ si vyhradzuje právo v súlade s § 55 ods. 1 ZVO po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí.

#### Ak dôjde k vylúčeniu uchádzača na prvom mieste v poradí, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote päť pracovných dní odo dňa doručenia žiadosti, ak Verejný obstarávateľ v žiadosti neurčí dlhšiu lehotu a vyhodnotí ich podľa § 40 ZVO.

### Uzavretie zmluvy

#### Úspešný uchádzač je povinný poskytnúť Verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný, ak Verejný obstarávateľ nestanoví dlhšiu lehotu.

#### Ak úspešný uchádzač odmietne uzavrieť zmluvu alebo nie sú splnené povinnosti podľa bodu 27.1. tejto časti súťažných podkladov, Verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

#### Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne Verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný ak Verejný obstarávateľ neurčí dlhšiu lehotu, Verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

#### Uchádzač, ktorý sa umiestnil ako tretí v poradí, je povinný poskytnúť Verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, ak Verejný obstarávateľ nestanoví dlhšiu lehotu.

#### Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať v mene subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako Prílohu č. 8 zmluvy.

#### Verejný obstarávateľ neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Prílohy Časti A. Súťažných podkladov**

Príloha č. A.1 Úvodný list ponuky (vzor)

Príloha č. A.2 Čestné vyhlásenie o podmienkach Verejnej súťaže (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

# Opis predmetu zákazky

### Predmet zákazky

#### Predmetom zákazky je zabezpečenie a rozvoj efektívnej, bezpečnej a kvalitnej pravidelnej verejnej mestskej autobusovej dopravy a dopravnej obslužnosti v záujmovom území Mesta Zvolen za cestovné určené Verejným obstarávateľom. Kvantitatívne a kvalitatívne požiadavky na predmet zákazky a spôsob poskytovania služieb sú uvedené najmä v návrhu zmluvy a jej prílohách, osobitne najmä v technických a prevádzkových štandardoch, ktoré tvoria prílohu č. 4 zmluvy.

#### Deň začatia prevádzky a poskytovania služby je plánovaný na deň 01.06.2022. V prípade, že k nadobudnutiu účinnosti zmluvy nedôjde do dátumu 01.12.2021, tak za deň začatia prevádzky sa bude považovať deň nasledujúci po uplynutí šiestich mesiacov odo dňa nadobudnutia účinnosti Zmluvy.

#### V rámci počiatočného (najmenej) 6 mesačného obdobia uchádzač zabezpečí a vykoná všetky úkony a/alebo činnosti súvisiace s prípravou na prevádzkovanie služby, vrátane zabezpečenia všetkých vozidiel, všetkých certifikátov, poistení, povolení a iných dokumentov potrebných na riadne prevádzkovanie služby.

#### Doba poskytovania služieb je 10 rokov odo dňa začatia prevádzky.

#### Verejný obstarávateľ zároveň definoval prechodné obdobie desiatich (10) mesiacov odo dňa nadobudnutia účinnosti zmluvy počas ktorého vozidlá dopravcu nebudú musieť spĺňať všetky parametre stanovené technickými a prevádzkovými štandardmi. Okrem prechodného obdobia Verejný obstarávateľ zadefinoval aj osobitnú výnimku pre štyri (4) dočasné vozidlá dopravcu, ktoré budú neskôr (od 30.06.2024) nahradené vozidlami objednávateľa v súlade so zmluvou. Na dočasné vozidlá sa uplatňujú rovnaké výnimky ako na vozidlá dopravcu v prechodnom období.

#### Rozsah tarifných kilometrov v zmysle referenčných cestovných poriadkov pre účely vypracovania ponuky uchádzača je 1 111 897 tarifných km ročne, t. j. 11 118 970 tarifných km počas celého trvania zmluvy (10 rokov). Do celkovej kilometrickej dĺžky budú k tarifným kilometrom pripočítané technologické kilometre, ktorých záväznú maximálnu dĺžku na zabezpečenie záväzku verejnej služby podľa referenčných cestovných poriadkov určí v ponuke uchádzač. Ako podklad k jej určeniu uchádzač ako súčasť ponuky vypracuje aj referenčné obehy vozidiel, ktoré sa v prípade úspechu ponuky uchádzača stanú pre účely zmluvy záväznými. Podmienky úprav cestovných poriadkov, obehov a zmien rozsahu záväzku verejnej služby podrobne určuje zmluva.

#### Všetky bližšie podmienky poskytovania záväzku verejnej služby (požiadavky na predmet zákazky) sú bližšie definované zmluvou a prílohami zmluvy, ktoré spolu tvoria Prílohu č. D.1 týchto súťažných podkladov.

# Spôsob určenia ceny

### Stanovenie ceny za predmet zákazky

#### Cena za predmet zákazky podľa Časti B. Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

#### Uchádzač musí v ponuke uviesť celkovú cenu celého predmetu zákazky, t. j. cenu vrátane odplaty za akékoľvek súvisiace náklady spojené s plnením uchádzača za realizáciu predmetu zákazky a poskytovanie služieb, ako sú opísané v Časti B. Opis predmetu zákazky a Časti D. Obchodné podmienky týchto súťažných podkladov a v súlade s ponukou uchádzača.

#### V cene musia byť zahrnuté všetky náklady spojené s realizáciou predmetu zákazky, vrátane súvisiacich služieb a poplatkov, okrem nákladov, ktoré sú podľa zmluvy hradené v režime ekonomicky oprávnených nákladov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky a primeraný zisk.

### Predloženie ceny za predmet zákazky

#### Uchádzač predloží cenu za realizáciu predmetu zákazky vo forme vyplnenej Prílohy č. E.1 Návrh na plnenie kritérií a Prílohy E.2  Cenová ponuka týchto súťažných podkladov.

#### Všetci uchádzači (bez ohľadu na krajinu sídla) uvedú v ponuke ceny bez DPH. Uchádzač zároveň uvedie, či je alebo nie je registrovaným platiteľom DPH v Slovenskej republike.

# Obchodné podmienky

### Podmienky uzatvorenia zmluvy

#### Medzi Verejným obstarávateľom a úspešným uchádzačom bude uzatvorená zmluva o službách vo verejnom záujme v mestskej autobusovej doprave mesta Zvolen.

#### Návrh zmluvy spolu s prílohami zmluvy tvorí Prílohu č. D.1 týchto súťažných podkladov. Súčasť Prílohy D.1 súťažných podkladov tvoria nasledovné časti:

###### Text samotnej zmluvy;

###### Príloha č. 1 Referenčné Cestovné poriadky, Referenčné Tarifné podmienky a mapa Autobusových liniek

###### Príloha č. 4 Technické a prevádzkové štandardy

###### Príloha č. 5 Vzorové Formuláre

###### Príloha č. 6 Sadzobník zmluvných pokút

###### Príloha č. 7 Špecifikácia Výnosov.

#### Ostatné prílohy zmluvy

###### Príloha č. 2 Ponukové ceny podľa Ponuky Dopravcu

###### Príloha č. 3 Referenčné Obehy podľa Ponuky Dopravcu

###### Príloha č. 8 Zoznam Subdodávateľov

###### Príloha č. 9 Zoznam Odborníkov,

#### budú doplnené podľa ponuky úspešného uchádzača.

**Prílohy Časti D. Súťažných podkladov**

Príloha č. D.1 Zmluva o službách vo verejnom záujme v mestskej autobusovej doprave mesta Zvolen

# Kritériá hodnotenia ponúk

### Kritérium na hodnotenie ponúk

#### Kritériom na vyhodnotenie ponúk je najnižšia cena za poskytnutie predmetu zákazky vyjadrená v eurách bez DPH.

#### Cenu uchádzač uvedie do priloženého formulára „Návrh na plnenie kritérií“, ktorý tvorí Prílohu č. E.1. Spolu s návrhom na plnenie kritérií uchádzač tiež predloží vyplnenú Prílohu č. E.2 ( Cenová ponuka).

#### Úspešným sa stane uchádzač, ktorý v elektronickej aukcii predloží za poskytnutie predmetu zákazky najnižšiu cenu v eurách bez DPH.

**Prílohy Časti E. Súťažných podkladov**

Príloha E.1 Návrh na plnenie kritérií (vzor)

Príloha E.2 Cenová ponuka (vzor)

# Podmienky účasti

### Osobné postavenie

#### Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

#### Tejto Verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

#### Spôsob preukázania splnenia podmienok podľa § 32 ods. 1 ZVO:

###### uchádzač preukáže splnenie podmienok účasti osobného postavenia svojím zápisom v zozname hospodárskych subjektov (ďalej len „**ZHS**“), ktorý vedie Úrad pre verejné obstarávanie v súlade s § 152 ZVO,

###### uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

#### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.3b) tejto časti súťažných podkladov vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

#### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

#### V zmysle ustanovenia § 32 ods. 3 ZVO Verejný obstarávateľ informuje uchádzačov, že nie sú povinní predkladať doklad podľa § 32 ods. 2 písm. a) ZVO, keďže Verejný obstarávateľ je oprávnený si údaje vyplývajúce z tohto dokladu overiť aj prostredníctvom informačných systémov verejnej správy podľa osobitného predpisu. Vo vzťahu k ostatným informáciám vyplývajúcim z ostatných dokladov podľa § 32 ods. 2 ZVO Verejný obstarávateľ nie je oprávnený použiť údaje z informačných systémov verejnej správy podľa osobitného predpisu, a teda ostatné doklady uchádzač (ak nie je zapísaný v ZHS alebo ak doklady dočasne nenahrádza predložením JED) predloží v ponuke podľa § 32 ods. 2 ZVO.

#### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

### Ekonomické a finančné postavenie

#### Neaplikuje sa.

### Technická alebo odborná spôsobilosť

#### Splnenie podmienok týkajúcich sa účasti technickej alebo odbornej spôsobilosti možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

#### Tejto Verejnej súťaže sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):

###### V súlade s ustanovením § 34 ods. 1 písm. a) ZVO: Zoznam poskytnutých služieb za predchádzajúce tri roky od vyhlásenia Verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

Predložený zoznam poskytnutých služieb, resp. referencií musí obsahovať informácie,   
z ktorých je možné posúdiť splnenie všetkých vyššie uvedených požiadaviek.

Verejný obstarávateľ odporúča pre preukázanie splnenia tejto podmienky účasti použiť vzor, ktorý je prílohou č. F.1 týchto súťažných podkladov.

**Minimálna požadovaná úroveň:**

Zo zoznamu poskytnutých služieb musí vyplynúť, že uchádzač za predchádzajúce tri roky od vyhlásenia verejného obstarávania realizoval aspoň jednu (1) zákazku, ktorej predmetom bolo prevádzkovanie / poskytovanie pravidelnej autobusovej dopravy v min. rozsahu výkonu aspoň **1 000 000 vzkm kumulatívne za predchádzajúce tri roky** od vyhlásenia verejného obstarávania.

Zo zoznamu poskytnutých služieb musí vyplynúť, že uchádzač za predchádzajúce tri roky od vyhlásenia verejného obstarávania realizoval aspoň jednu (1) zákazku, ktorej predmetom bolo prevádzkovanie / poskytovanie pravidelnej autobusovej dopravy **v priemere min. 8 vozidlami** (autobusmi a/alebo trolejbusmi) určenými na vykonávanie dopravy v rámci danej zákazky počas celého obdobia.

Pre účely výpočtu priemeru počtu vozidiel sa bude teda uplatňovať nasledovný vzorec:

Pvoz = (VM1 + VM2 + VM3 .... VMn) / Mn

pričom

Pvoz znamená Priemerný počet vozidiel pre účely hodnotenia podmienky účasti

VM1 znamená počet Vozidiel využívaných na poskytovanie služby v 1. mesiaci spadajúcom do referenčného obdobia

VM2 znamená počet Vozidiel využívaných na poskytovanie služby v 2. mesiaci spadajúcom do referenčného obdobia

VMn znamená počet Vozidiel využívaných na poskytovanie služby v poslednom mesiaci v rámci referenčného obdobia (poznámka: do počtu mesiacov poskytovania služby sa započíta každý kalendárny mesiac v rámci referenčného obdobia, v rámci ktorého uchádzač poskytoval dopravu čo i len jeden deň. Uchádzač teda uvedie počet mesiacov, v ktorých v rámci referenčného obdobia poskytoval danú službu a v rámci každého z týchto mesiacov spočíta počet vozidiel, ktoré využíval v danom mesiaci na poskytovanie tejto služby a tieto súčty celkovo spočíta. Ak v rámci daného mesiaca používal rôzny počet vozidiel s ohľadom na zmeny rozsahu služby v danom mesiaci, uchádzač uvedie najvyšší počet vozidiel.)

Mn znamená počet mesiacov v rámci referenčného obdobia, v rámci ktorých uchádzač poskytoval dopravu čo i len jeden deň.

###### V súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Minimálna požadovaná úroveň:

Uchádzač musí preukázať svoju odbornú spôsobilosť na poskytovanie požadovaných služieb potvrdením, že má k dispozícii nižšie uvedených odborníkov spĺňajúcich stanovené požiadavky, v príslušnom počte.

Nižšie uvedené požiadavky na odborníka uchádzač preukáže predložením vyplneného formuláru F.2 s doplnením údajov určených na posúdenie splnenia podmienky účasti.

Verejný obstarávateľ odporúča pre preukázanie splnenia tejto podmienky účasti použiť aj vzor, ktorý je prílohou č. F.2 týchto súťažných podkladov.

**Odborník č. 1 – Vedúci dopravy (1 osoba)**

Odborník musí spĺňať nasledovné požiadavky:

* + - * najmenej 5 ročné odborné skúsenosti v oblasti riadenia cestnej verejnej osobnej dopravy na pozícií vedúceho dopravy (resp. osoby zodpovednej za riadenie cestnej verejnej osobnej dopravy); a
      * minimálne 1 skúsenosť s riadením prevádzky autobusovej dopravy po nepretržitú dobu minimálne 3 kalendárnych rokov.

#### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

### Jednotný európsky dokument

#### Uchádzač môže na účely preukázania podmienok účasti využiť jednotný európsky dokument (JED).

#### Verejný obstarávateľ umožňuje v súvislosti s Jednotným európskym dokumentom dočasne preukázať informácie požadované na podmienky účasti (týkajúce sa časti IV: Podmienky účasti oddiel A až D) odpoveďou na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

#### Podrobnejšie inštrukcie o spôsobe vypĺňania JEDu sú uvedené na web stránke Úradu pre verejné obstarávanie na adrese: <https://www.uvo.gov.sk/jednotny-europsky-dokument-pre-verejne-obstaravanie-602.html>.

**Prílohy Časti F. Súťažných podkladov**

Príloha č. F.1 Zoznam poskytnutých služieb (referencií) (vzor)

Príloha č. F.2 Zoznam odborníkov (vzor)

# Podmienky elektronickej aukcie

### Všeobecné informácie

#### Verejný obstarávateľ použije elektronickú aukciu podľa § 54 ZVO na predloženie nových cien upravených smerom nadol. Nové poradie uchádzačov sa v elektronickej aukcii zostaví automatizovaným vyhodnotením, ktoré sa uskutoční po úvodnom úplnom vyhodnotení ponúk. V súlade so ZVO, elektronická aukcia sa nezačne skôr ako dva pracovné dni odo dňa odoslania výzvy na účasť v elektronickej aukcii.

#### Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva elektronické zariadenia certifikované podľa § 151 ZVO na predkladanie nových cien upravených smerom nadol.

#### Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.

#### Vyhlasovateľ eAukcie (ďalej len „**vyhlasovateľ**“) je verejný obstarávateľ, bližšie špecifikovaný v týchto súťažných podkladoch.

#### Administrátor vyhlasovateľa je osoba, ktorá v rámci on-line eAukcie vyzýva uchádzačov na predkladanie nových cien upravených smerom nadol.

#### Elektronická aukčná sieň (ďalej len „**eAukčná sieň**“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

#### Prípravné kolo je časť postupu, v ktorom sa po sprístupnení eAukčnej siene uchádzači oboznámia s aukčným prostredím pred zahájením aukčného kola (eAukcie).

#### Aukčné kolo (eAukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.

#### Predmet eAukcie je rovnaký ako predmet zákazky Obstaranie dopravcu na zabezpečenie služieb v pravidelnej autobusovej doprave (MHD) pre mesto Zvolen, podrobne špecifikovaný v ostatných častiach týchto súťažných podkladov.

#### Jediným kritériom pre vyhodnotenie ponúk a východiskom eAukcie je cena za celý predmet zákazky v EUR bez DPH podľa bodu 1.1 časti E. týchto súťažných podkaldov..

#### Po ukončení elektronickej aukcie budú všetci uchádzači, ktorí znížili cenu v eAukcii, vyzvaní na predloženie aktualizovanej Prílohy č. E.2  Cenová ponuka, týchto súťažných podkladov. Zároveň bude platiť, že

###### súčet všetkých položiek v rámci Prílohy č. E.2  Cenová ponuka, bude musieť zodpovedať sume, ktorú tento uchádzač predložil v rámci elektronickej aukcie; a

###### žiadna z položiek novo predloženej Prílohy č. E.2  Cenová ponuka, nemôže byť vyššia, ako bola predložená v rámci pôvodnej Prílohy č. E.2 Cenová ponuka, ktorú uchádzač predložil vo svojej ponuke.

### Priebeh aukcie

#### Ponuky uchádzačov budú posudzované na základe hodnotenia podľa najnižšej celkovej ponukovej ceny. Prvok, ktorého hodnota je predmetom ponuky uchádzača v eAukcii, je celková ponuková cena za predmet obstarávania v EUR bez DPH.

#### Cena bude vyjadrená v EUR bez DPH.

#### V rámci úplného úvodného vyhodnotenia ponúk podľa kritéria stanoveného na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov. Po určení poradia na základe predložených ponúk vyhlasovateľ vyzve elektronickými prostriedkami súčasne všetkých uchádzačov, ktorí splnili podmienky účasti, a ktorých ponuky spĺňajú určené podmienky na predloženie nových  cien v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky uchádzačovi prostredníctvom systému JOSEPHINE, pričom ako kontaktná osoba pre účely eAukcie na strane uchádzača bude do elektronického rozhrania eAukčnej siene vyhlasovateľom označená osoba, ktorú uchádzač vo svojej ponuke určil ako zodpovednú osobu pre účely eAukcie podľa bodu 8.2a)(ii) Časti A. Pokyny pre uchádzačov súťažných podkladov. Výzva bude uchádzačom odoslaná najneskôr dva pracovné dni pred konaním aukčného kola.

#### eAukcia sa bude vykonávať prostredníctvom sw TENDERBOX.

#### V prípravnom kole sa uchádzači oboznámia s priebehom eAukcie a popisom aukčného prostredia (ďalej len „Prípravné kolo“). Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola a lehotu platnosti prístupových kľúčov a pod.

#### Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodne predloženými ponukami. Každý uchádzač bude vidieť iba svoju ponuku, a až do začiatku aukčného kola ju nemôže meniť. Všetky informácie o prihlásení sa a priebehu eAukcie budú uvedené vo Výzve.

#### Aukčné kolo sa začne a skončí v termínoch  uvedených vo Výzve. Na začiatku aukčného kola sa všetkým uchádzačom zobrazia:

###### ich celková ponuková cena,

###### ich priebežné umiestnenie (poradie).

#### Predmetom úpravy v eAukcii budú prvky, ktorých hodnoty sú predmetom ponuky uchádzača v eAukcii – t. j. len celková cena za predmet zákazky v EUR bez DPH. Uchádzači budú upravovať ceny smerom nadol.

#### Vyhlasovateľ upozorňuje, že systém neumožní dorovnať najnižšiu celkovú cenu (t. j. nie je možné dorovnať ponuku uchádzača na priebežnom 1. mieste).

#### Minimálny krok zníženia ceny uchádzača je 10.000 EUR bez DPH.

#### Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako 10 %. Upozornenie pri maximálnom znížení ceny sa viaže k aktuálnej cene daného uchádzača.

#### Aukčné kolo bude ukončené, ak nedôjde k jeho predlžovaniu, uplynutím časového limitu 20 min.

#### eAukcia bude ukončená, ak na základe Výzvy nedostane vyhlasovateľ v lehote 20 min. žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch. Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných dvoch minútach trvania elektronickej aukcie vždy o ďalšie dve minúty (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný. Po ukončení eAukcie už nebude možné upravovať ceny.

#### Výsledkom eAukcie bude zostavenie objektívneho poradia ponúk podľa najnižšej celkovej ponukovej ceny spolu za predmet obstarávania automatizovaným vyhodnotením.

### Ďalšie upozornenia pre účasť v aukcii

#### Technické požiadavky na prístup do eAukcie: počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

###### Microsoft Internet Explorer verzia 11.0 a vyššia,

###### Mozilla Firefox verzia 13.0 a vyššia,

###### Google Chrome,

###### Microsoft Edge.

Správna funkčnosť iných internetových prehliadačov je možná, avšak nie je garantovaná Ďalej je nutné mať nainštalovaný Adobe Flash Player a v použitom internetovom prehliadači mať povolené cookies, javaskripty a vyskakovacie okná.

#### Podrobnejšie informácie o procese eAukcie budú uvedené vo Výzve.

#### Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii), vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

#### Na ceny aktualizované v eAukcii sa vzťahujú ustanovenia ZVO o mimoriadne nízkej ponuke. V prípade, ak bude uchádzač, ktorý predloží v eAukcii najnižšiu cenu z dôvodu predloženia mimoriadnej nízkej ponuky z verejnej súťaže vylúčený, stáva sa úspešným uchádzač druhý v poradí.

# SUMARIZÁCIA PRÍLOH SÚŤAŽNÝCH PODKLADOV

Príloha č. A.1 Úvodný list ponuky (vzor)

Príloha č. A.2 Čestné vyhlásenie o  podmienkach Verejnej súťaže (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. D.1 Zmluva o službách vo verejnom záujme v mestskej autobusovej doprave mesta Zvolen

Príloha č. E.1 Návrh na plnenie kritérií (vzor)

Príloha č. E.2  Cenová ponuka (vzor)

Príloha č. F.1 Zoznam poskytnutých služieb (referencií) (vzor)

Príloha č. F.2 Zoznam odborníkov (vzor)